kompetansemål+Data+og+elektronikk

Mål for opplæringen er at eleven skal kunne

 * planlegge, montere, sette i drift og dokumentere fellesantenneanlegg for bakke - og satellittbasert kringkasting
 * planlegge, montere, sette i drift og dokumentere ett system for brannalarm og ett system for innbruddsalarm, basert på vurderinger av bruksområder og ulike systemløsninger
 * planlegge, gjennomføre og dokumentere kontroll og vedlikehold av alarmsystemer og loggføre arbeidet
 * planlegge, montere, sette i drift og dokumentere adgangskontroll beregnet for mindre foretningsbygg
 * planlegge, montere, sette i drift og dokumentere kombinerte data– og telekommunikasjonsnett beregnet for mindre foretningsbygg
 * bruke digitale verktøy for å produsere skjemaer og tegninger
 * ta hensyn til elektriske støykilder i arbeidet med data- og elektronikksystemene og utstyret
 * gi brukere veiledning om data- og elektronikksystemene og utstyret
 * måle elektriske størrelser i data- og elektronikksystemene og utstyret og vurdere måleresultatene
 * feilsøke på data- og elektronikksystemene og utstyret etter koblings- og driftsfeil, og loggføre feilsøkingsarbeidet
 * risikovurdere og sluttkontrollere det arbeidet som blir utført og vurdere kvaliteten av eget arbeid
 * beskrive ulike vedlikeholdssystemer
 * bruke faglig presist språk om data- og elektronikkssystemer og utstyr tilpasset brukere, supportpersonell, kolleger og representanter fra andre fagområder
 * utføre arbeidet på data- og elektronikksystemer og utstyr fagmessig, nøyaktig og i overensstemmelse med gjeldende lover, forskrifter, normer og produsentenes tekniske dokumentasjon for å ivareta krav til elektronisk kommunikasjon, informasjonssikkerhet, elsikkerhet, anleggssikkerhet og personsikkerhet
 * utføre arbeidet på data- og elektronikksystemer og utstyr i overensstemmelse med gjeldende sikkerhetsforskrift
 * utføre arbeidet i overensstemmelse med rutiner for kvalitetssikring og internkontroll